יאפא

**יאפא** היא סדרת דרמת מתח ישראלית שנוצרה על ידי ליאורה קמינצקי, שגם ביימה אותה ביחד עם מיכאל מאיר. הסדרה מגוללת את סיפורו של אמיר, שוטר קהילתי ביפו, החוקר ירי בנערה יהודייה, חושף רומן מעורב, ומסתבך עם משפחות הפשע בעיר. הסדרה משודרת החל ב-21 בדצמבר 2025 בכאן 11.

## עלילה
אמיר נג'אר, שוטר קהילתי ביפו, מוצא עצמו במרכז חקירה רגישה, לאחר שניסיון חיסול עברייני משתבש, ומסתיים בפציעתה הקשה של עדי, נערה יהודייה שנורתה מכדור תועה בשדרות ירושלים בעיר. האירוע התרחש בעת שעדי רכבה עם בן זוגה הסודי אדהם, על הקטנוע של אחיו, סאמר. אמיר היה הראשון בזירה, אך כשל בתפיסת היורה, שנמלט. הוא מחליט לצאת למסע חקירה עצמאי לאיתור האשמים, וכך לכפר על תפקודו הלקוי. הדבר מוביל אותו לעימות ישיר עם עולם הפשע המקומי, ועם בני משפחתו של אדהם המעורבים בו, תוך סיכון הקריירה והמעמד שלו בקהילה.

## סקירת הסדרה

### פרקים

## דמויות
### שוטרים
* **אמיר נג'אר** (שאדי מרעי) – בן 28, שוטר קהילתי שעוסק בסכסוכי שכנים בתחנת יפו. נשוי לאישה יהודייה בשם נעמי, ובנה של חלימה, אם חד הורית שילדה אותו מחוץ לנישואים. נקלע לאירוע הירי בעדי ומתחיל לחקור אותו.
* **סשה זרצקי** (בסדרה נקראת קנייבסקי) (לנה פרייפלד) – בת 29, בלשית בתחנת יפו. בעלת יחסי אנוש לא מוצלחים וחוסר כבוד לבני אדם וזילזול באמיר.
* **מלי מזרחי** (הדר רצון-רותם) – קצינת המשטרה בתחנת יפו.
* **קפטן יוסי** (זהר שטראוס) – סוכן שב"כ מושחת. מקבל שוחד קבוע מארם תמורת אישור העסקת פועלי בניין פלסטינים.

### משפחת מנסור
* **סאמר מנסור** (אמיר ח'ורי) – בן 25, עובד כמתקין מזגנים אצל דודו אבו טאהר, אך בפועל סוחר סמים. מנהל רומן עם אלהאם שנשואה לעבד.
* **אדהם מנסור** (ארכאן טריף) – בן 20, היפסטר וסטודנט למשפטים. בן הזוג של עדי ואחיו הצעיר של סאמר. מנסה להתרחק מעולם הפשע. נרצח בפרק השישי.
* **אמל מנסור** (סלווה נקארה) – אימם של סאמר ואדהם. מורה בבית ספר.
* **אבו טאהר** (ג'וני ערביד) – אחיה של אמל, ודודם של סאמר ואדהם. בעל חברת מזגנים. בנו טאהר נרצח לפני תחילת הסדרה.
* **בילאל** (מוצארט כתילאת) – עובדו הנאמן של אבו טאהר.
* **עדנאן** (מוראד חסן) – קרוב משפחה של אבו טאהר. בעל מוסך המואשם ברצח של עדי על ידי סוכן השב"כ קפטן יוסי.

### משפחת ענבר
* **אילנה ענבר** (נטע ריסקין) – אימה של עדי, צלמת. מכורה לסם הקוקאין.
* **ארם ענבר** (אלון פדות) – אביה של עדי, יזם בתחום הבנייה, מתאבד בפרק האחרון לאחר שהתגלה שהוא האשם ברצח בתו עדי.
* **עדי ענבר** (נטע רוט) – נערה בת 17 הנמצאת בזוגיות עם אדהם. נפצעת אנושות באירוע הירי בתחילת הסדרה, ובפרק השלישי היא מתה מפצעיה.

### משפחתו של אמיר נג'אר

***נעמי נג'אר** (עינת הולנד-סייח) – אשתו היהודייה של אמיר. חיה איתו את המורכבות של זוג מעורב ביפו.
***חלימה** (ח'אולה חאג'-דיבסי) – אמו של אמיר. ילדה אותו מחוץ לנישואים וגרה עמו ועם נעמי אשתו.
* **אורטל** (הילה סעדה) – אחותה של נעמי. מנסה לשכנע אותה לעזוב את יפו, ולחדש את הקשר עם אביהן.
* חיים זנאתי – אביהן של נעמי ואורטל.

### משפחתו של סמי

***סמי** (איהאב אליאס סלאמי) – קבלן. חברו הטוב ועובד של ארם. אביו של עבד.
***עבד** (ג'לאל מסארוה) – בנו של סמי וחברו הטוב של השוטר אמיר מילדות, עובד קרוב של ארם ענבר הקבלן, בן זוגה של אלהאם. בעל נטיות הומוסקסואליות ויודע זאת מגיל 13. בפרק האחרון מתגלה שהוא הרוצח של עדי ענבר.
* **אלהם** (לונא מנסור) – בת זוגו של עבד, המנהלת רומן עם סאמר מנסור. בפרק השמיני ננעלת במחסן על ידי עבד לאחר ששאלה אותו אם יש לו מאהב וגורלה נשאר עמום.

### דמויות נוספות
* **אבו סלים** – אביו של סלים, שרצח את טאהר. עשה הסכם סולחה עם אבו טאהר.
* **עאיישה** (שאדן קנבורה) – חברתה הטובה של אילנה ועובדת איתה.
בסדרה משתתפים גם סמירה סרייה, וסאמר בשאראת.

## הפקה
ב 25 באוקטובר 2018 פורסם שתאגיד השידור הישראלי יפיק סדרה בשיתוף פעולה עם רשת CBS. תחילה עלילת הסדרה הייתה אמורה להתמקד במקרה רצח של נערה יהודיה שייחקר על ידי צמד שוטרים, האחד ממוצא רוסי והשני ממוצא מזרחי.

בסוף יולי 2023 החלו צילומי הסדרה, כאשר פורסם שאחד ממשתתפי הסדרה יהיה השחקן אמיר ח'ורי. בהמשך, הצילומים נקטעו זמנית בעקבות טבח שבעה באוקטובר ותחילתה של מלחמת חרבות ברזל.

## קישורים חיצוניים

* 
* 
* 

## ביאורים

## הערות שוליים

קטגוריה:טלוויזיה בערבית בישראל
קטגוריה:כאן 11: תוכניות וסדרות
קטגוריה:משטרת ישראל בתרבות ובאמנות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2025
קטגוריה:תל אביב-יפו בטלוויזיה